Ehdotus: neuvoston asetus asetuksen (EY) N:o 2200/96 oikaisemisesta tuottajaorganisaatioiden hyväksymistä koskevan siirtymäajan alkamisen osalta /* KOM/2002/0252 lopull. - CNS 2002/0111 */



Virallinen lehti nro 227 E , 24/09/2002 s. 0342 - 0342



Ehdotus: NEUVOSTON ASETUS asetuksen (EY) N:o 2200/96 oikaisemisesta tuottajaorganisaatioiden hyväksymistä koskevan siirtymäajan alkamisen osalta (komission esittämä) PERUSTELUT 1. Taustaa Asetuksen (EY) N:o 2200/96 58 artiklassa vahvistetaan sen voimaantulon (21. marraskuuta 1996) ja soveltamisen (1. tammikuuta 1997) alkamispäivät. Kahden päivämäärän vahvistaminen johtui erityisesti kyseisen asetuksen 13 artiklasta, joka koskee tuottajaorganisaatioita, jotka on hyväksytty asetuksen (ETY) N:o 1035/72 nojalla mutta jotka eivät voi heti saada hyväksymistä asetuksen (EY) N:o 2200/96 11 artiklan mukaisesti. Asetuksen 13 artiklan mukaan tuottajajärjestöt voivat jatkaa toimintaansa kahden vuoden siirtymäajan ajan (kestoa pidennetään viiteen vuoteen, jos tuottajaorganisaatio esittää toimintasuunnitelman). Asetus (ETY) N:o 1035/72 oli voimassa 31. joulukuuta 1996 asti. Kahden ja viiden vuoden siirtymäajan olisi alettava asetuksen (ETY) N:o 1035/72 voimassaolon lakattua eli 1. tammikuuta 1997. Joka tapauksessa kahden ja viiden vuoden siirtymäajat ovat kalenterivuosiperustaisia, koska toimintaohjelmat ovat sitä myös. Näin tarkoitettiin alun perin säädösluonnoksessa, kuten voidaan nähdä komission 4. lokakuuta 1995 neuvostolle tekemästä ehdotuksesta [1]. Siinä uuden markkinajärjestelyn voimaantulopäiväksi esitetään 1. tammikuuta 1996. [1] KOM(95) 434 lopullinen, 54 artikla. Asetuksen (EY) N:o 2200/96 lopullista versiota laadittaessa otettiin huomioon se riski, että tuottajaorganisaatiot hakevat yhteisön kaksivuotisen tuen saamiseksi viime hetkellä hyväksymistä asetuksen (ETY) N:o 1035/72 nojalla. Tämän vuoksi hyväksymismahdollisuus pyrittiin poistamaan mahdollisimman nopeasti. Asetuksen voimaantulopäiväksi asetettiin 1. tammikuuta 1997 sijasta 21. marraskuuta 1996. Tällä taattiin, että hyväksymistä koskevia hakemuksia tekivät ainoastaan tuottajaorganisaatiot, jotka vilpittömästi aikoivat toimia asetuksen (EY) N:o 2200/96 mukaisesti. Päivämäärästä 1. tammikuuta 1997 tuli asetuksen (EY) N:o 2200/96 soveltamisen alkamispäivä. Asetuksen (EY) N:o 2200/96 13 artiklaan jäi kuitenkin muuttamatta, että kahden ja viiden vuoden siirtymäaika alkavat asetuksen soveltamisen alkamispäivänä eli 1. tammikuuta 1997. 2. Seuraukset Se, että kahden ja viiden vuoden siirtymäajat alkavat 21. marraskuuta 1996 ei ole perusteltua, koska tuottajaorganisaatiot olivat asetuksen (ETY) N:o 1035/72 nojalla hyväksytyt 31. joulukuuta 1996 asti. Tämä aiheuttaa seuraavat ongelmat: 1. Tuottajaorganisaatioille asetuksen (EY) N:o 2200/96 13 artiklan 1 kohdan mukaisesti myönnetty kahden vuoden siirtymäaika lyhenee 41 päivällä, koska se päättyy 20. marraskuuta 1998 eikä 31. joulukuuta 1998. Asetuksen (EY) N:o 2200/96 IV osaston mukaista yhteisön markkinoiltapoistamiskorvausta ei voida tämän vuoksi maksaa 20. marraskuuta 1998 jälkeen markkinoilta poistetuista tuotteista. 2. Tuottajaorganisaatioille asetuksen (EY) N:o 2200/96 13 artiklan 2 kohdan mukaisesti hyväksymisvaatimusten täyttämiseksi myönnetty viiden vuoden siirtymäaika lyhenee 41 päivällä, koska se päättyy 20. marraskuuta 2001 eikä 31. joulukuuta 2001. Asetuksen (EY) N:o 2200/96 15 artiklan mukaista yhteisön taloudellista tukea tai IV osaston mukaista yhteisön markkinoiltapoistamiskorvausta ei voida tämän vuoksi maksaa 20. marraskuuta 2001 jälkeen toimintasuunnitelmien mukaisista toimista tai markkinoilta poistamisista. Molemmissa tapauksissa kahden ja viiden vuoden siirtymäajan lyheneminen 41 päivällä on saattanut vaikuttaa kielteisesti tuottajaorganisaatioiden pyrkimyksiin täyttää hyväksymistä koskevat vaatimukset säädetyssä määräajassa. Myös logistisia ongelmia on saattanut syntyä toimintasuunnitelmien ja -ohjelmien välisen jatkuvuuden puuttuessa. 3. Tämä ehdotus Ehdotetaan, että asetuksen (EY) N:o 2200/96 13 artikla oikaistaan siten, että kahden ja viiden vuoden siirtymäaikojen alkamispäivä on 1. tammikuuta 1997. 2002/0111 (CNS) Ehdotus: NEUVOSTON ASETUS asetuksen (EY) N:o 2200/96 oikaisemisesta tuottajaorganisaatioiden hyväksymistä koskevan siirtymäajan alkamisen osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [2], [2] EYVL C ..., ..., s. ... ottaa huomioon Euroopan parlamentin lausunnon [3], [3] EYVL C ..., ..., s. ... ottaa huomioon talous- ja sosiaalikomitean lausunnon [4], [4] EYVL C ..., ..., s. ... sekä katsoo seuraavaa: (1) Hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 [5] 13 artiklan 1 kohdan mukaan hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 [6] nojalla hyväksytyille tuottajaorganisaatioille, jotka eivät täyttäneet asetuksen (EY) N:o 2200/96 mukaisia hyväksymistä koskevia vaatimuksia, myönnetään siirtymäaika, jonka aikana sovelletaan asetuksen (EY) N:o 2200/96 IV osaston säännöksiä asetuksen voimaantuloa seuraavien kahden vuoden ajan. Kyseinen kahden vuoden siirtymäaika voidaan pidentää viideksi vuodeksi, jos asianomainen jäsenvaltio hyväksyy tuottajaorganisaation asetuksessa (EY) N:o 2200/96 säädettyjen kaikkien vaatimusten täyttämiseksi esittämän toimintasuunnitelman, jonka ansiosta jäsenvaltio voi myöntää hyväksynnän. [5] EYVL L 297, 21.11.1996, s. 1. Asetus sellaisena kuin se on viimeksi muutettuna asetuksella (EY) N:o 545/2002 (EYVL L 84, 28.3.2002, s. 1). [6] EYVL L 118, 20.5.1972, s. 1. Asetus sellaisena kuin se on viimeksi muutettuna komission asetuksella (EY) N:o 1363/95 (EYVL L 132, 16.6.1995, s. 1). (2) Asetuksen (EY) N:o 2200/96 13 artiklan 1 kohdassa vahvistetaan kahden ja viiden vuoden siirtymäaikojen alkamispäiväksi asetuksen voimaantulopäivä eli 21 päivä marraskuuta 1996. Tässä suhteessa tapahtui virhe: siirtymätoimenpiteiden soveltamisella asetuksen (EY) N:o 2200/96 voimaantulopäivästä alkaen ei olisi ollut perusteita, koska asetus (EY) N:o 1035/72 oli voimassa 31 päivään joulukuuta 1996. Kyseisten siirtymäaikojen alkamispäivän olisi pitänyt sen sijaan olla asetuksen (EY) N:o 2200/96 soveltamisen alkamispäivä. (3) Tämän vuoksi on asianmukaista oikaista asetuksen (EY) N:o 2200/96 13 artiklan 1 kohdassa oleva virhe. Koska edellä 13 artiklan 1 kohdassa oleva virhe on voinut vaikuttaa kielteisesti tuottajaorganisaatioihin, joita kyseiset siirtymäajat koskevat, on asianmukaista soveltaa vastaavia säännöksiä asetuksen (EY) N:o 2200/96 voimaantulopäivästä, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2200/96 13 artiklan 1 kohta seuraavasti: "1. Tuottajaorganisaatioihin, jotka on hyväksytty ennen tämän asetuksen voimaantuloa asetuksen (ETY) N:o 1035/72 nojalla ja jotka eivät ilman siirtymäaikaa voi saada hyväksymistä tämän asetuksen 11 artiklan mukaisesti, sovelletaan IV osaston säännöksiä kahden vuoden ajan 1 päivästä tammikuuta 1997 alkaen, jos kyseiset organisaatiot täyttävät edelleen asetuksen (ETY) N:o 1035/72 asiaa koskevien artiklojen vaatimukset." 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan asetuksen (EY) N:o 2200/96 voimaantulopäivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja >TAULUKON PAIKKA>